《青年π計劃》，原名《全民歌手2023》，係中國大陸湖南衛視同芒果tv一齊推出嘅一檔青年共創音樂競演綜藝節目，由芒果tv副總裁吳夢知領銜執導，芒果tv鄒曼妮團隊、李俊浩團隊同湖南衛視《天天向上》工作室聯合打造，音樂總監係中國大陸音樂人陳偉倫，節目邀請一班三十未到嘅音樂少年，通過完成七場唔同主題嘅公演舞台，發掘無限唔循環嘅音樂新力量。